«Спортсмен нэхъыфI» цIэм щIобэн
Лъагэу дэлъеинымкIэ иджырей дунейпсо чемпион Ласицкене (Кучинэ) Марие Атлетикэ псынщIэмкIэ европэпсо зэгухьэныгъэм и жэрдэмкIэ хагъэхьащ бэдзэуэгъуэ мазэм и спортсмен нэхъыфI къыщыхахыну зэпеуэм.
Ди лъахэгъум къищынэмыщIауэ, спортсмен нэхъыфI хъуну щIобэн Польшэм щыщ Влодарчик Анитэ, украин Шух Алинэ, Хорватием и лIыкIуэхэу Колак Сарэрэ Перкович Сандрэрэ.
Фигу къэдгъэкIыжынщи, мы илъэсыр къызэрихьэрэ Ласицкене Марие хэтащ дуней псом, Урысейм щекIуэкIа зэхьэзэхуэ 15-м икIи дэтхэнэми шэч къызытумыхьэн текIуэныгъэхэр къыщихьащ.
НобэкIэ прохладнэдэс бзылъхугъэм лъагэу дэлъеинымкIэ игъэува дунейпсо рекордым зыри ефIэкIыфакъым. Ар метри 2,06-рэ мэхъу.
Мэзкуу Къанщобий.
